
PRANEŠIMO APIE TRIUKŠMO ŠALTINIO VALDYTOJO PLANUOJAMUS STATYBOS, REMONTO, MONTAVIMO DARBUS GYVENAMOSIOSE VIETOVĖSE PRIĖMIMAS

Paslaugos apibūdinimas
Triukšmo šaltinių valdytojai, planuojantys statybos, remonto, montavimo darbus gyvenamosiose vietovėse, privalo ne vėliau kaip prieš 7 kalendorines dienas iki šių darbų pradžios pateikti Savivaldybės institucijoms informaciją apie triukšmo šaltinių naudojimo vietą, planuojamą triukšmo lygį ir jo trukmę per parą, triukšmo mažinimo priemones. Triukšmo šaltinių valdytojai privalo laikytis nustatytų triukšmo ribinių dydžių ir užtikrinti, kad naudojamų įrenginių, inžinerinių statinių ir sistemų, vykdomos ūkinės veiklos ir jos lemiamo triukšmo lygis neviršytų vietovei, kurioje naudojami triukšmo šaltiniai, nustatytų triukšmo ribinių dydžių. Bet koks asmuo, veikiantis ar vykdantis ūkinę veiklą Savivaldybės tarybos patvirtintose triukšmo prevencijos zonose, turi teisę pateikti Savivaldybės vykdomajai institucijai motyvuotus pareiškimus dėl triukšmo šaltinių valdytojų veiklos ir dėl šioje veikloje atsirandančio triukšmo prevencijos ir mažinimo. Nustačius pažeidimą, bus pradedama administracinio nusižengimo teisena, o triukšmo šaltinių valdytojams pateikiami triukšmo prevencijos ir mažinimo priemonių įgyvendinimo reikalavimai. 
Kėdainių savivaldybės teritorijoje Savivaldybės administracijos teisės aktu nustatytas leidžiamas statybos darbų pradžios ir pabaigos laikas gyvenamosiose patalpose ir gyvenamosiose teritorijose, kur triukšmas viršija arba gali viršyti sveikatos apsaugos ministro nustatytus ribinius dydžius, yra darbo dienomis nuo 7.00 val. iki 21.00 val., poilsio ir švenčių dienomis nuo 09.00 val. iki 21.00 val.

Paslaugos teikimo proceso aprašymas
Pateikti pranešimą (priedas) galima raštu tiesiogiai asmeniui ar jo atstovui atvykus į Savivaldybės administraciją 306 kab. J. Basanavičiaus g. 36, Kėdainiai, atsiuntus pranešimą paštu ar per pasiuntinį, elektroniniais ryšiais Savivaldybės administracijos oficialiu elektroninio pašto adresu administracija@kedainiai.lt, jei yra galimybė identifikuoti pareiškėją arba per e. pristatymas informacinę sistemą.

Paslaugos teikimo informacija
Pateikus pranešimą (priedas), jokių papildomų veiksmų nei asmeniui, nei Savivaldybės administracijai atlikti nereikia, tačiau asmuo privalo turėti statybą leidžiantį dokumentą tuo atveju, jei pagal Lietuvos Respublikos statybos įstatymą toks dokumentas yra privalomas.

Teisės aktai, reguliuojantys paslaugos teikimą
1. Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje patvirtinimo;
2. Lietuvos Respublikos triukšmo valdymo įstatymas;
3. Kėdainių rajono savivaldybės tarybos 2012 10 26 TS 311 sprendimas “Dėl triukšmo prevencijos Kėdainių rajono savivaldybės viešosiose vietose taisyklių ir triukšmo savivaldybės teritorijoje rodyklių patvirtinimo “.

Informacija ir dokumentai, kuriuos turi pateikti asmuo:
Jei pranešimą (priedas) teikia fizinis asmuo, būtina nurodyti asmens vardą, pavardę, adresą, kontaktinius duomenis;  jei teikia juridinis asmuo, būtina nurodyti pavadinimą, juridinio asmens kodą, buveinės adresą, kontaktinius duomenis, atstovo vardą ir pavardę, jei pranešimą teikia įgaliotas asmuo, pateikiamas įstatymų nustatyta tvarka patvirtintas įgaliojimas.

Už paslaugos teikimą atsakingo asmens kontaktai
Viešosios tvarkos skyriaus vedėja Žydrė Krivičienė, Tel. +370 347 44213
mob. tel. +370 671 42716 El. paštas zydre.kriviciene@kedainiai.lt;
Viešosios tvarkos skyriaus vyr. specialistas Erikas Jakovlevas, tel. +370 347 20507
mob. tel. +370 603 70988 El. paštas erikas.jakovlevas@kedainiai.lt;
Viešosios tvarkos skyriaus vyr. specialistas Saulius Rosteika, tel. +370 347 69563
mob. tel. +370 603 68511 El. paštas saulius.rosteika@kedainiai.lt.
 
Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

